|  |
| --- |
| οικονομικο πανεπιστημιο αθηνων |
| Η ΟΙΚΟΝΟΜΙΚΗ ΠΟΡΕΙΑ ΕΛΛΑΔΑΣ- ΒΟΥΛΓΑΡΙΑΣ ΜΕΣΑ ΣΤΟΝ ΧΡΟΝΟ |
| ΕΡΓΑΣΙΑ ΣΤΟ ΜΑΘΗΜΑ ΤΗΣ ΕΛΛΗΝΙΚΗΣ ΟΙΚΟΝΟΜΙΚΗΣ ΙΣΤΟΡΙΑΣ |
|  |
| **ΒΑΣΙΛΕΙΟΥ ΑΝΝΑ, ΖΑΒΟΣ ΙΩΑΝΝΗΣ, ΘΕΟΔΩΡΟΥ ΑΘΗΝΑ, ΛΟΓΚΙΝ ΙΟΝ** |
| **28/5/2015** |

|  |
| --- |
| ΥΠΕΥΘΥΝΗ ΚΑΘΗΓΗΤΡΙΑ: ΙΩΑΝΝΑ ΣΑΠΦΩ ΠΕΠΕΛΑΣΗ |

**ΠΕΡΙΕΧΟΜΕΝΑ**

1. Εισαγωγή
2. Η οικονομική πορεία των δύο χωρών μέσα από τα ιστορικά γεγονότα
3. Γενικά συμπεράσματα-σύγκριση των δυο χωρών
4. Βιβλιογραφία

***Εισαγωγή***

Είναι ευρέως γνωστό, ότι οι Βαλκανικές χώρες κατά την διάρκεια των αιώνων, μοιράστηκαν πολιτιστικά χαρακτηριστικά και ιστορικά γεγονότα, λόγω της γεωγραφικής τους θέσης. Ειδικεύοντας, οι περιοχές της σημερινής Βουλγαρίας κι Ελλάδας ήκμασαν και παρήκμασαν κατά παρόμοιο τρόπο. Στο πέρασμα των χρόνων και κατά την πρόοδο των πολιτισμών, οι δύο αυτές χώρες αλληλεπίδρασαν και μοιράστηκαν την ίδια ιστορία. Χαρακτηριστικά είναι τα παραδείγματα της Οθωμανικής κυριαρχίας, του Β’ Παγκοσμίου πολέμου καθώς και της ένταξης τους στο ΝΑΤΟ και την Ευρωπαϊκή Ένωση. Μολονότι οι δύο αυτές χώρες έχουν πανομοιότυπη ιστορική εξέλιξη, διαφέρουν όσον αφορά την οικονομική τους πορεία. Σκοπός της εργασίας αυτής είναι η αποσαφήνιση, η καταγραφή καθώς και η σύγκριση της οικονομικής του ιστορίας με αποτέλεσμα την εξαγωγή χρήσιμων συμπερασμάτων.

***Η ΟΙΚΟΝΟΜΙΚΗ ΠΟΡΕΙΑ ΤΩΝ ΔΥΟ ΧΩΡΩΝ ΜΕΣΑ ΑΠΟ ΤΑ ΙΣΤΟΡΙΚΑ ΓΕΓΟΝΟΤΑ***

Από την αρχαιότητα μέχρι κα την Οθωμανική κυριαρχία, η Ελλάδα ήκμασε και παρήκμασε μέσα από θεσμούς όπως η δημοκρατία, οι πόλεις-κράτη και κυριεύθηκε με διαφόρους τρόπους από τον Μέγα Αλέξανδρο, τη Ρωμαϊκή Αυτοκρατορία και την Οθωμανική κυριαρχία. Η αγροτική της οικονομία και η κυρίαρχη θέση της στην ναυτιλία είναι δύο στοιχεία με τα οποία πορεύεται από τα αρχαία χρόνια.

Αμέσως μετά την απελευθέρωση άρχισε να οργανώνεται με ταχύτατους ρυθμούς το νέο ελληνικό κράτος. Απαραίτητο όμως στοιχείο για να στηριχτεί οικονομικά και να λειτουργήσουν οι θεσμοί του ήταν η σύναψη δανείων με το εξωτερικό, επιπλέον συστάθηκε η Εθνική Τράπεζα (1841) και κυκλοφόρησε καινούριο νόμισμα.

Τα αποτελέσματα της οικονομικής πολιτικής ήταν εμφανή, το ΑΕΠ, οι εισαγωγές καθώς και οι εξαγωγές αυξήθηκαν τονώνοντας την οικονομία. Παρά τις πολιτικές αναταραχές και τη χαμηλή παιδεία που υπήρχαν εκείνη την εποχή η οικονομική ανάπτυξη δεν σταμάτησε. Σημαντικός παράγοντας ήταν η γεωργία και η κτηνοτροφία, γι’αυτο και το κράτος προέβη στην Αγροτική Μεταρρύθμιση με σκοπό την καλύτερη οργάνωση των ελληνικών ιδιοκτησιών γης, την στήριξη των προσφύγων και την ενίσχυση της οικονομίας. Η Αγροτική Μεταρρύθμιση περιλάμβανε κατά κύριο λόγο την ίδρυση της Αγροτικής Τράπεζας, κρατικών οργανισμών παρέμβασης και παραγωγικών συνεταιρισμών.

Βασικό χαρακτηριστικό της οικονομίας εκείνη την εποχή ήταν ο εξωτερικός δανεισμός. Πολλά από τα δάνεια χρησίμεψαν στην κάλυψη ελλειμμάτων, στις στρατιωτικές κινητοποιήσεις, σε έργα υποδομής όπως και στην αποπληρωμή παλαιοτέρων δανείων. Το γεγονός ότι η χώρα δεν άντεξε το βάρος των δανείων σε συνδυασμό με τη Σταφιδική κρίση, οδήγησε στην πτώχευση του 1893 και στον Διεθνή Οικονομικό Έλεγχο (ΔΟΕ).

Σημαντικό γεγονός για την οικονομία ήταν και η οργάνωση εργατικού/σοσιαλιστικού κινήματος, αργότερα μετονομαζόμενο σε Κουμμουνιστικό Κόμμα Ελλάδος (ΚΚΕ).

Οι Βαλκανικοί πόλεμοι ευνόησαν με πολλούς τρόπους το κράτος και την οικονομία του. Μετά τον Α’ Παγκόσμιο Πόλεμο και την Μικρασιατική Καταστροφή, η ελληνική οικονομία εμφάνισε σημάδια ύφεσης λόγω και των θεωρητικών δανείων που συνάπτηκαν. Βέβαια φάνηκε να ξεπερνά την κρίση μετά το 1925 με την βοήθεια των προσφύγων.

Κατά την διάρκεια του Μεσοπολέμου, η Ελλάδα είχε αποκτήσει μια σειρά από πλεονεκτήματα που σε συνεργασία με τις ξένες επενδύσεις (ΟΥΛΕΝ,ΠΑΟΥΕΡ) επέτρεψαν την θετική οικονομική της πορεία. Σημαντική είναι και η ίδρυση της Εθνικής Τράπεζας Της Ελλάδος το 1927. Η μεγάλη οικονομική κρίση βρήκε την Ελλάδα το 1932 και είχε ως αποτέλεσμα ισχυρό κρατικό παρεμβατισμό, το Κλίρινγκ και την ανάδειξη αυταρχικών καθεστώτων.

Ο Β’ Παγκόσμιος Πόλεμος προκάλεσε οικονομική παρακμή και κοινωνική εξαθλίωση λόγω της κατοχής που δεν άργησε όμως να εξαληφθεί. Μέχρι την αρχή της δεκαετίας του 1950 έχουμε φανερή προσπάθεια της χώρας για ανάκαμψη και την εισαγωγή της στο ΝΑΤΟ τα 1952. Δέκα χρόνια μετά η Ελλάδα πραγματοποιεί τη σημαντική για την οικονομία της έξοδο στη διεθνή αγορά. Κατά τη δεκαετία του 1970 συντελούνται σημαντικοί διαρθρωτικοί μετασχηματισμοί τόσο στο εσωτερικό της ελληνικής οικονομίας ως σύνολο, όσο και στο εσωτερικό της βιομηχανίας και του ευρύτερου επιχειρηματικού τομέα της χώρας.

Η διεθνής κρίση το 1974 έρχεται για να καθυστερήσει την ανάπτυξη της Ελλάδας, ωστόσο η διεθνή οικονομική μεγέθυνσης της οικονομίας ήταν σαφώς υψηλότερη από αυτούς των άλλων ευρωπαϊκών χωρών. Αυτό συνέβαλε κατά πολύ και στην είσοδο της Ελλάδας στην Ευρωπαϊκή Οικονομική Κοινότητα (ΕΟΚ). Η περίοδος 1980 με 1995 χαρακτηρίζεται ως μια κρίση υποσυσσώρευσης και στασιμότητας.

Η ελληνική οικονομία φτάνει στο ζενίθ της την εποχή 1996-2008, όπου παρατηρείται υψηλή παραγωγικότητα εργασίας και αύξηση της κερδοφορίας του κεφαλαίου χάρις τον καινούριο μηχανολογικό εξοπλισμό και τις νέες τεχνολογίες. Επίσης το 2001 γίνεται μέλος της Οικονομικής Νομισματικής Ένωσης (ΟΝΕ) και ένα χρόνο αργότερα υιοθέτει το ευρώ. Ωστόσο δεν μειώθηκαν οι φορολογικοί συντελεστές επί των κερδών και αυξήθηκαν οι συντελεστές επί των εισοδημάτων εργασίας με αποτέλεσμα τα φορολογικά έσοδα να μειωθούν έναντι αυτών που θα υπήρχαν αν οι αυξημένοι φορολογικοί συντελεστές εφαρμόζονταν επί του αυξανόμενου μεριδίου του ΑΕΠ ή εάν έστω οι συντελεστές αυτοί είχαν παραμείνει στα προηγούμενά τους επίπεδα. Σημαντικός σταθμός της οικονομίας της χώρας ήταν η οργάνωση των Ολυμπιακών Αγώνων που για την διεξαγωγή τους συνάπτηκαν μεγάλα δάνεια που επιβάρυναν τον κρατικό προϋπολογισμό.

Όμως, από το 2009 αρχίζει η ύφεση της ελληνικής οικονομίας λόγω της λανθασμένης φορολογικής και οικονομικής πολιτικής των προηγουμένων ετών. Έτσι η Ελλάδα, μη έχοντας άλλη λύση, κατέφυγε το 2010 στην ενεργοποίηση του μηχανισμού δανειακής στήριξης εκ μέρους της ευρωπαϊκής ένωσης και του Διεθνούς Νομισματικού Ταμείου (ΔΝΤ), εγκαινιάζοντας παράλληλα πολιτικές «συρρίκνωση του κράτους» αναφορικά με το ασφαλιστικού σύστημα, τις συντάξεις και τη τοπική αυτοδιοίκηση.

Αναφορικά με το κράτος της Βουλγαρίας γνωρίζουμε ότι κατοικήθηκε από Σλάβους κατοίκους στα τέλη του 7ου αι. μΧ. για να διαμορφώσουν το πρώτο Βουλγαρικό κράτος ( Α’ Βουλγαρική Αυτοκρατορία). Στου επομένους αιώνες, η Βουλγαρία πάλεψε με το Βυζάντιο για να διεκδικήσει τη θέση της στα Βαλκάνια, άλλα στα τέλη 14ου αι. η χώρα εξακολουθούσε να κυβερνάται από τους Οθωμανούς. Υπό την κυριαρχία τους, και η Ελλάδα άλλα και η Βουλγαρία βίωναν την ίδια οικονομική ζωή. Η Βόρεια Βουλγαρία κέρδισε την αυτονομία της το 1878 και όλη η Βουλγαρία έγινε ανεξάρτητη το 1908.

για να στηριχθεί στα πόδια της, Δέχθηκε την οικονομική υποστήριξη μέσα από τα δάνεια τα όποια πρόσφεραν οι Μεγάλες Δυνάμεις. Η χώρα είχε αγροτικό χαρακτήρα (σιτηρά, καπνός, βαμβάκι, φρούτα). Ο μικρός πληθυσμός της ασχολήθηκε με την παραγωγή και την εξαγωγή των μάλλινων υφασμάτων καθώς και με την κτηνοτροφία (μελισσοκομεία, βόδια και χοιρινά). Αξίζει να σημειωθεί ότι παρά τον αρνητικό αντίκτυπο που είχε η κρίση το 1931, η Αγροτική Τράπεζα της χώρας κατάφερε να επιβιώσει και να επεκταθεί εκτός των συνόρων της.

Η Βουλγαρία έχοντας πολεμήσει με την ηττημένη πλευρά και στους δυο Παγκόσμιους Πολέμους, είχε έλλειψη χρημάτων, εργατικού δυναμικού, υψηλές τιμές με μικρό ποσοστό εξαγωγών και εισροή μεταναστών. Καθώς επηρεάστηκε από τα Σοβιετικά πρότυπα, η αγροτική παραγωγή της αυξήθηκε και πλέον το 1946 έγινε Κουμμουνιστική χώρα. Από αυτό το σημείο έχουμε ραγδαία ανάπτυξη της οικονομίας και την ασχολία της με βαριά βιομηχανία (47% του ΑΕΠ ενώ η γεωργία 17%). Η βαριά βιομηχανία της Βουλγαρίας χρησιμοποιεί μέχρι και σήμερα ένα πλήθος από τον ορυκτό πλούτο της χώρας παράγει χημικά προϊόντα και έχει πυρηνικά εργοστάσια.

Από το 1956 και μετά έχουμε την πτώση της βιομηχανικής παραγωγής και την αύξηση της ανεργίας. Η Βουλγαρία εγκατέλειψε τον Κομμουνισμό το 1990 με ποσοστά 60% στη βιομηχανία και 16% στη γεωργία με μείωση μισθών, συντάξεων και υψηλή εξειδίκευση. Έκτοτε έκανε προσπάθειες για την ανόρθωση της οικονομίας της μέσα από δανεισμό και διάφορα προγράμματα στήριξης. Το 1997 το ποσοστό του πληθωρισμού ανερχόταν στο 300% και η χώρα βρισκόταν στα όρια της χρεωκοπίας με αποτέλεσμα να γίνουν πρόωρες εκλογές. Μετά την περίοδο αυτή, η αγορά, η βιομηχανία όπως και η γεωργία αναστήθηκαν.

Το 2002, εν καιρώ ανάπτυξης, έχουμε ισχυρό τουρισμό και μειώσεις φόρων. Στη συνέχεια, δύο χρόνια μετά, παρατηρούμε την είσοδο της στο ΝΑΤΟ καθώς και την ένταξη της στην Ευρωπαϊκή Ένωση τα 2007.

Σήμερα η βουλγαρική οικονομία έχει να αντιμετωπίσει την παγκόσμια κρίση αφού μειώθηκε η ζήτηση (demand), οι εξαγωγές, το κεφάλαιο και η βιομηχανική παραγωγή. Αυτό όμως που πρέπει να απασχολεί σοβαρά την χώρα είναι τα υψηλά επίπεδα διαφθοράς.

***ΓΕΝΙΚΑ ΣΥΜΕΡΑΣΜΑΤΑ- ΣΥΓΚΡΙΣΗ ΤΩΝ ΧΩΡΩΝ***

Συνολικά, μετά από έρευνα και μελέτη θα μπορούσαμε να ορίσουμε κάποια κοινά οικονομικά χαρακτηριστικά και διαφορές των δύο χωρών.

Αρχικά, ως Βαλκανικές και Ευρωπαϊκές χώρες έχουν συμμετάσχει στους Α’ , Β’ Παγκόσμιους Πολέμους όπως και τους Βαλκανικούς. Βέβαια γεγονός είναι, ότι έλαβαν μέρος με διαφορετικούς συμμάχους κάτι που καθόρισε την μετέπειτα πορεία τους. Αυτό είχε ως αποτέλεσμα, αφενός η Βουλγαρία να χάσει πολλά χρήματα και εδάφη λόγω των διαδοχικών ηττών. Και αφετέρου η Ελλάδα να γλιτώσει με μικρές οικονομικοπολιτιστικές καταστροφές που όμως καθυστέρησαν εν μέρει την ανάπτυξη της, λόγω της μεγάλης διάρκειας των πολέμων.

Ακόμα ένα γεγονός είναι η κρίση του 1929-1932. Μολονότι η Ελλάδα δεν επηρεάστηκε τόσο, λόγω της ιδιομορφίας της οικονομίας της, που ήταν σε μεγάλο βαθμό αγροτική και αποσκοπούσε στην ιδιοκατανάλωση. Η βουλγαρική οικονομία επηρεάστηκε περισσότερο έχοντας ως αποτέλεσμα μια μακρά ύφεση.


Αποτελεί κοινή παραδοχή ότι λόγω του κλίματος και της γεωγραφικής τους θέσεις, στις δύο χώρες παρατηρείται παρόμοια αγροτική και μεταλλευτική παραγωγή, λόγου χάριν καπνός, βαμβάκι, σιτηρά και σίδηρος. Συνεπώς, αναφερόμαστε σε μια μορφή αγροτικής οικονομίας και στις δύο περιπτώσεις. Μια μικρή διαφοροποίηση αναγνωρίζουμε, όσον αφορά, την ναυτιλία για την Ελλάδα σε αντίθεση με τη Βουλγαρία. Ενώ αντίστοιχα, η δεύτερη εκμεταλλεύτηκε σε μεγαλύτερο βαθμό τα ορυχεία της γεγονός που την βοήθησε να αναπτύξει την βαριά της βιομηχανία. Σημαντικό είναι το στοιχείο, πως και οι δύο χώρες εκβιομηχανίστηκαν (1963-1974 Ελλάδα, 1949 Βουλγαρία). Η βιομηχανική επανάσταση βέβαια στην περίπτωση της Ελλάδας οδήγησε στην ελαφριά μορφή βιομηχανίας ( τροφίμων και ρούχων) σε αντίθεση με την Βουλγαρία.

Άξιο προσοχής είναι επίσης, ότι κατά την διάρκεια της Χούντας στην Ελλάδα, όπως και του Κομμουνισμού στη Βουλγαρία, παρατηρήθηκε οικονομική ανάπτυξη. Δηλαδή, παρ’όλη την αυταρχικότητα των πολιτευμάτων αυτών, εν τέλει βοήθησαν πολύ τις οικονομίες.


Όσον αφορά την στήριξη που παρήχθηκε και στις δύο χώρες από το εξωτερικό, βασικό είναι το γεγονός ότι η Βουλγαρία δανείστηκε πολύ λιγότερα, λόγω του μικρότερου κρατικού χρέους που είχε και του φορολογικού της συστήματος. Το ορολογικό της σύστημα ήταν τέτοιο, που όχι μόνο συνέβαλλε κατά πολύ στην εξάλειψη του χρέους, αλλά έδινε και την εικόνα ενός αξιόπιστου κράτους στις διεθνής αγορές μέχρι και σήμερα, σε αντίθεση με την Ελλάδα.


Τέλος, μολονότι και οι δύο χώρες βρίσκονται στα Βαλκάνια, οι κάτοικοι τους λειτουργούν με τελείως διαφορετικό τρόπο. Έρευνες έχουν δείξει, ότι οι Έλληνες διακατέχονται από ένα επιχειρηματικό πνεύμα και φαντασία, που τους έχει βοηθήσει πολύ ανά τους αιώνες. Ενώ οι Βούλγαροι, κρύβουν μεγαλύτερη εργατικότητα και βαθιά θέληση για κερδοσκοπία νόμιμη ή παράνομη.

**Πίνακας 1**: ΑΕΠ Ελλάδα-Βουλγαρία τη χρονολογική περίοδο 1833-2010Πηγή: Βλ. Βιβιλιογραφία αρ.13


**Πίνακας 2:** Κατά κεφαλήν ΑΕΠ Ελλάδα-Βουλγαρία τη χρονολογική περίοδο 1960-2012

Πηγή: Google


**Πίνακας 3:**Ρυθμός ανάπτυξης ΑΕΠ Ελλάδα-Βουγλαρία τη χρονολογική περίοδο 1960-2012 Πηγή: Google

**Πίνακας 4:** Πληθωρισμός των δύο χωρών την περίοδο 1960-2012

Πηγή: Google

**Πίνακας 5:** Φόροι εισοδήματος, κερδών και υπεραξιών (1960-2012)

Πηγή: Google

**Πίνακας 6:** Φόροι επί των αγαθών και των υπηρεσιών (1960-2012)

Πηγή: Google

***ΒΙΒΛΙΟΓΡΑΦΙΑ***

1. The world Factbook- CIA

* Bulgaria:<https://www.cia.gov/library/publications/the-world-factbook/geos/bu.html>
* Greece:<https://www.cia.gov/library/publications/the-world-factbook/geos/gr.html>

1. Η οικονομία και η οικονομική ιστορία της Βουλγαρίας : <http://www.applet-magic.com/bulgariagr.htm>
2. Oxford encyclopedia of economic history (editor, Joel Mokyr)

* Balkans: Τόμος 1ος, σελ. 205-210

1. Financial stability, monetary autonomy and fiscal interference: Bulgaria in search of its way, 1879-1913 Kalina Dimitrova, Bulgarian National Bank Luca Fantacci, Bocconi University, Milan, p.7, Table 1 : <http://www.nbs.rs/export/sites/default/internet/latinica/90/seemhn/seemhn_conf/SEEMHN_11_Kalina_Fantacci.pdf>
2. Kalina Dimitrova, MONETARY AND FISCAL POLICIES IN BULGARIA: LESSONS FROM THE HISTORICAL RECORD, Working Paper No. 13/2010, p.11 Table 1: <http://poseidon01.ssrn.com/delivery.php?ID=878026005027092082121074105081100010103027035008001066117066020121081064100096112101059057107022010023114103108074093092118099122051044060017010081126113097107028042021006069016121111031065030022090115121125102122072120125071080086117105113126&EXT=pdf&TYPE=2>
3. Bulgaria under command economy: the three plans (1949-’60), Vasilis Andreoulakis: <http://econc10.bu.edu/economic_systems/Economics/Economic_History/Bulgaria/ecohist_bulg.htm>
4. Bulgaria-Country history and economic development: <http://www.nationsencyclopedia.com/economies/Europe/Bulgaria-COUNTRY-HISTORY-AND-ECONOMIC-DEVELOPMENT.html>
5. Culture of Bulgaria- everyculture, Basic economy: <http://www.everyculture.com/Bo-Co/Bulgaria.html>
6. Bulgaria facts- Economy : <http://www.encyclopedia.com/topic/Bulgaria.aspx>
7. The Economist- Bulgaria’s economy in a rough region: <http://www.economist.com/node/21558288>
8. Θέματα Νεοελληνικής Ιστορίας, Γ’ Γενικού Λυκείου ( θεωρητική Κατεύθυνση): <http://ebooks.edu.gr/courses/DSGL-C102/document/4c699959405o/4c6999a75h58/4e294083i578.pdf>

* Από την Αγροτική οικονομία στην Αστικοποίηση σελ. 17-54
* Πρόσφυγες στην Ελλάδα κατά το 19ο αιώνα

1. Βουλγαρία-Wikipedia: <http://el.wikipedia.org/wiki/%CE%92%CE%BF%CF%85%CE%BB%CE%B3%CE%B1%CF%81%CE%AF%CE%B1>
2. Madison Project database in R:

http://www.ggdc.net/maddison/maddison-project/data/mpd\_2013-01.xlsx